section_heading: Životopis
paragraph_text: Uz opću gimnaziju pohađala je i Školu za klasični balet pri HNK I.pl Zajc te Školu solo pjevanja. Osim u baletnim predstavama glumila je i u mjuziklu Guslač na krovu u HNK Zajc u Rijeci gdje je imala ulogu Sprintze. Nakon gimnazije odlazi u Zagreb na studij Kazališne režije i radiofonije na Akademiji dramske umjetnosti gdje je diplomirala. Godine 2015. sudjelovala je na Biennale College Theatre u sklopu Venecijanskog Biennala gdje je pohađala masterclass kod jednog od najvećih svjetskih kazališnih redatelja Thomasa Ostermeiera te workshop njemačkog redatelja Falka Richtera i to kao jedini predstavnik  hrvatske kazališne scene gdje je izabrana od preko 1000 kandidata iz cijelog svijeta na Biennale College Theatre. Iste godine dobila je poziv od redatelja Thomasa Ostermeiera za stažiranje na poznatoj Dramskoj Akademiji Max Reinhardt u Beču gdje je Ostermeier gostovao kao predavač na glumačkoj klasi i gdje mu stažira kao mladi redatelj. Sudjelovala je i na radionicama kazališnog festivala Fast Forward 2015 u Braunschweigu, Njemačka. Asistirala je redateljima Januszu Kici (Ljudi od voska, HNK Zagreb), Jerneju Lorenciju (Lulu, HNK Zagreb), Dori Ruždjak (opera Agrippina, HNK Zagreb), Borisu Liješeviću (Bella figura, HNK Zagreb).